
ΠΕ ΡΙΕΧΟΜΕ ΝΑ 

Τροποποίηση Υπηρεσιακού Οργανισμού της ΕΡ- 

Τ-ΑΕ ..ΓΓΓΓΓ..... 

Συγκρότηση Πειθαρχικών Συμβουλίων Ε.Ν. για το χρο¬ 

Αύξηση του ποσού της βασικής μηνιαίας σύνταξης 
λόγω γήρατος και αναπηρίας των δικαιούχων, ασφα¬ 
λισμένων του ΤΣΑ και των κατωτάτων ορίων των συ¬ 
ντάξεων του ιδίου Ταμείου. . . 9 

Αύξηση μηνιαίου μερίσματος και εφάπαξ βοηθήματος 

Αμπελειών, Αξού, Αραβησσού, Μελισσίου, Μυλοτό¬ 
που, Π. Μυλοτόπου και Πλαγιαρίου Ν. Πέλλας. . .11 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 8690/12/1158 (1) 

Τροποποίηση Υπηρεσιακού Οργανισμού της ΕΡΤ-ΑΕ. 

Ο ΥΠΟΥΡΓΟΣ ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του άρθρου 19 παρ. 5 του Ν. 1730/87 
«Ελληνική Ραδιοφωνία-Τηλεόραση, Ανώνυμη Εταιρεία 
(ΕΡΤ-ΑΕ)». 

2. Τις διατάξεις του Ν.Δ. 216/74 «Περί συστάσεως 
Υπουργείου Προεδρίας Κυβερνήσεως» και του Π.Δ. 
491/91 «Περί Οργανισμού της Γενικής Γραμματείας Τύ¬ 
που και Πληροφοριών του Υπουργείου Προεδρίας Κυβερ¬ 
νήσεως. 

3. Τον Υπηρεσιακό Οργανισμό της ΕΡΤ ΑΕ, όπως έχει 
τροποποιηθεί μέχρι σήμερα, 


4. Την αριθ. 204/15.4.92 θ. Ιο Απόφαση του Διοικητι¬ 
κού Συμβουλίου της ΕΡΤ ΑΕ. 

5. Το 78/4.3.93 έγγραφο του Προέδρου- Δ/νοντα Συμ¬ 
βούλου της ΕΡΤ-ΑΕ. 

1 6. Την αριθ. Υ. 1844/10.8,92 απόφαση του Πρωθυ- 

2 πουργού «Ανάθεση αρμοδιοτήτων στον Υπουργό Επικρα- 

3 τείας Ανδρέα Ανδριανόπόυλο». 

4 7. Το άρθρο 27 του Ν. 2081/92 (Α 1154), με το οποίο 

5 προστίθεται νέο άρθρο 29Α στο Ν. 1558/85. 

6 8. Το γεγονός ότι από τη σύσταση της Δ/νσεως Έρευ¬ 
νας Αγοράς & Επικοινωνίας δεν προκαλείται επιπλέον δα¬ 
πάνη εις βάρος του προϋπολογισμού τής ΕΡΤ-ΑΕ, όπως 
προκύπτει από το υπ’ αριθμ. 3/23.4.93 έγγραφο της ΕΡ¬ 
Τ-ΑΕ, αποφασίζουμε: 

Τροποποιούμε το Οργανόγραμμα της Γενικής Διεύθυν¬ 
σης Διοίκησης Διαχείρισης της ΕΡΤ-ΑΕ και συστή¬ 
νουμε: 

ΔΙΕΥΘΥΝΣΗ ΕΡΕΥΝΑΣ ΑΓΟΡΑΣ ΚΑΙ ΕΠΙΚΟΙΝΩΝΙΑΣ 

Η Διεύθυνση αυτή υπάγεται απ’ ευθείας στον Πρόεδρο 
και Δ/ντα Σύμβουλο και απαρτίζεται από τις ακόλουθες 
υπηρεσιακές μονάδες με τις αρμοδιότητες που αναφέρο- 
νται σ' αυτές. 

1. ΥΠΟΔΙΕΥΘΥΝΣΗ ΕΡΕΥΝΑΣ ΚΑΙ ΔΙΑΦΗΜΙΣΤΙΚΗΣ 
ΕΚΜΕΤΑΛΛΕΥΣΗΣ 

Στην Υποδιεύθυνση υπάγονται τα παρακάτω Τμή¬ 
ματα: 

α. Τμήμα Έρευνας και Επεξεργασίας στοιχείων 
Παρακολουθεί τις δημοσκοπήσεις τις διεθνείς τάσεις 
τις ροπές της αγοράς, (κοινού, διαφημιζομένων, διαφη¬ 
μιστών) για ό,τι αφορά στις διαφημίσεις, στις ακροαματι¬ 
κότητες, στο χαρακτήρα, στη δομή και σύνθεση των προ¬ 
γραμμάτων, την ποιότητα και τα είδη των εκπομπών. 

Προβαίνει σε έρευνες συλλογή και επεξεργασία στοι¬ 
χείων για τις προτιμήσεις και συνήθειες των Ελλήνων 
ακροατών και Τηλεθεατών και τις ακροαματικότητες των 
εκπομπών της ΕΡΤ Α.Ε. και των λοιπών Ιδιωτικών, Δημοτι¬ 
κών και Δορυφορικών δικτύων, τη διαμόρφωση των εσό¬ 
δων της ΕΡΤ Α.Ε. από διαφημίσεις και Χορηγίες κατά δί¬ 
κτυο, είδος εκπομπών, έτος, εποχή, διαφημιστική Εται¬ 
ρεία και προϊόντα ή υπηρεσίες διαφημιζομένων. 

Συγκεντρώνει, ταξινομεί, αναλύει και επεξεργάζεται 
όλα τα παραπάνω συλλεγόμενα στοιχεία και συντάσσει 
σχετικές μελέτες, εκθέσεις και πίνακες με συμπερά¬ 
σματα και επισημάνσεις ανάλογα με το αντικείμενο (ή και 

τις πληροφορίες που ζητεί, κατά περίπτωση, η Διοίκηση 
για τη διαμόρφωση της πολιτικής της) και ενημερώνει σε 
τακτά διαστήματα το Δ.Σ, τον Διευθύνοντα Σύμβουλο, 
τους Γενικούς Δ/ντές και τις αρμόδιες Υπηρεσίες της ΕΡΤ 
Α.Ε. 

Εισηγείται την ένταξη προγραμμάτων σε διαφημιστικές 
κατηγορίες την οποία εγκρίνει ο Προϊστάμενος της Διεύ¬ 
θυνσης. 

β. Τμήμα Επικοινωνίας 

Ενημερώνει τους διαφημιζόμενους και διαφημιστές για 
τα προγράμματα της ΕΡΤ Α.Ε. με ενημερωτικά δελτία, 
τεύχη, φυλλάδια και καταχωρήσεις στον Τύπο και προωθεί 
τις πωλήσεις διαφημιστικού χρόνου (ή χώρου στο περιο¬ 
δικά). 

Υποβάλλει προτάσεις στους διαφημιζόμενους και δια¬ 
φημιστές με βάση τον μακροχρόνιο προγραμματισμό εκ¬ 
πομπών της ΕΡΤ Α.Ε. προκαταλαμβάνοντας τον προγραμ¬ 
ματισμό δαπανών διαφήμισης των Εταιρειών. 

Παρακολουθεί τη σωστή εκτέλεση του εβδομαδιαίου 
προγράμματος και μεριμνά για την ταχύτατη γνωστοποί¬ 
ηση προς τους ενδιαφερομένους πελάτες όλων των αλλα¬ 
γών του προγράμματος. Τηρεί σχετικούς πίνακες με πλη¬ 
ροφοριακά στοιχεία για τις αλλαγές αυτές, τους λόγους 
που τις επέβαλαν και τις απώλειες διαφημιστικών εσόδων 
και ενημερώνει με εκθέσεις το τμήμα Έρευνας και Επε¬ 
ξεργασίας Στοιχείων. 

Συντάσσει και αποστέλλει συστηματικά σε τακτά χρο¬ 
νικά διαστήματα προς όλα τα διαφημιστικά γραφεία αλλά 
και διαφημιζομένους των οπο.ίων το ενδιαφέρον, για δια¬ 
φημίσεις ή Χορηγίες, θέλει νά ελκύσει, ενημερωτικά δελ¬ 
τία και Τεύχη με αναλύσεις, στατιστικά στοιχεία και θετι¬ 
κές επισημάνσεις γιά'τα πρόγράμματα της ΕΡΤ Α.Ε. 

Προετοιμάζει και προωθεί σε συνεργασία με τις καθ’ 
ύλην αρμόδιες υπηρεσίες της ΕΡΤ-ΑΕ, την επικοινωνία 
της ΕΡΤ-ΑΕ με τις Διαφημιστικές Εταιρείες; τους Διαφη¬ 
μιζόμενους και τους Χορηγούς'συντάσσοντας ετήσια προ¬ 
γράμματα επαφών, συνεδρίων, βραβεύσεως και λοιπών 
εκδηλώσεων, που έχουν σχέση με.τις Διαφημίσεις και Χο¬ 
ρηγίες. 

Επικοινωνεί με τις διαφημιστικές Εταιρείες και τους 
διαφημιζόμενους και μεριμνά για τη διευθέτηση οποιοσ¬ 
δήποτε ανωμαλίας παρατηρήθηκε στην εκτέλεση της δια¬ 
φημιστικής παραγγελίας. 

γ. Τμήμα Χορηγιών 

Ενημερώνει τους ένδιαφερόμενους με διάφορα πληρο¬ 
φοριακά στοιχεία για τις εκπομπές της ΕΡΤ Α.Ε., που προ- 
σφέρονται για Χορηγία. 

Διενεργεί τις κληρώσεις σε όσες περιπτώσεις αυτό επι¬ 
βάλλεται από τους Κανονισμούς της ΕΡΤ Α.Ε. 

Διαπραγματεύεται τους όρους των Χορηγιών θύμωνα με 
τις προτάσεις, οδηγίες και υποδείξεις των Γ ενικών Διευ¬ 
θύνσεων. 

Αποτελεί το σύνδεσμο μεταξύ ΕΡΤ Α.Ε. και Χορηγών, 
που προσφέρουν κινητά είδη (δώρα) σε εκπομπές της 
ΕΡΤ Α.Ε. και χειρίζεται όλα τα σχετικά θέματα. 

Μεριμνά για την υπογραφή των σχετικών συμβάσεων σε 
συνεργασία με τη Νομική Υπηρεσία. 

Παρακολουθεί την εκτέλεση των συμφωνιών και συμβά¬ 
σεων Χορηγίας. 

Τηρεί στοιχεία πληροφοριακά και στατιστικά και ενημε¬ 
ρώνει με μηνιαίες εκθέσεις το Τμήμα Έρευνας και Επικοι¬ 
νωνίας. 


Εισηγείται εγκαίρως εκπομπές που μπορούν να προ- 
σελκύσουν συγκεκριμένους χορηγούς. 

2. ΥΠΟΔΙΕΥΘΥΝΣΗ ΔΙΑΚΑΝΟΝΙΣΜΟΥ: 

α. Τμήμα Τηλεοπτικής Διαφήμισης. 

β. Τμήμα Ραδιοφωνικής Διαφήμισης. 

γ. Τμήμα έντυπης Διαφήμισης. 

Το καθένα από τα ανωτέρω τμήματα έχει τις εξής αρμο¬ 
διότητες: 

Παραλαμβάνει τα διαφημιστικά μηνύματα (σπότς) και 
μεριμνά για τη χρονομέτρησή τους, τον έλεγχό τους από 
τεχνικής πλευράς, τη διαπίστωση εάν το περιεχόμενό 
τους είναι σύμφωνο με την εκάστοτε νομοθεσία και τους 
Κανονισμούς της ΕΡΤ Α.Ε., την κωδικοποίησή τους (κατά 
διαφημιστική εταιρεία, διαφημιζόμενο προϊόν, διάρκεια, 
χρόνο παραλαβής) και προωθεί τα μηνύματα στις αρμό¬ 
διες για τη μετάδοσή τους Υπηρεσίες. 

Εκδίδει διαφημιστικές παραγγελίες βάσει του ισχύο- 
ντος τιμολογίου για την είσπραξη της αξίας των προς με¬ 
τάδοση διαφημιστικών μηνυμάτων. 

Διενεργεί τις κληρώσεις σε όσες περιπτώσεις αυτό επι¬ 
βάλλεται από τους Κανονισμούς της ΕΡΤ Α.Ε. 

Συντάσσει και διανέμει ημερήσια δελτία μετάδοσης δια¬ 
φημιστικών μηνυμάτων και τον ακριβή χρόνο μετάδοσής 
τους και ελέγχει (βάσει καταστάσεων που διαβιβάζουν σ’ 
αυτά οι αρμόδιες υπηρεσίες παρουσίασης του προγράμ¬ 
ματος) εάν τα μηνύματα μεταδόθηκαν κανονικά. 

Τηρεί αρχεία κι ενημερώνει σχετικώς το Τμήμα Έρευ¬ 
νας και Επεξεργασίας. 

3. Γραμματεία Διεύθυνσης. 

Μεριμνά για τη δακτυλογράφηση και διεκπεραίωση της 
αλληλογραφίας των Υπηρεσιών της Διεύθυσνης, τηρεί 
πρωτόκολλο και αρχεία εγγράφων. 

Καθήκοντα Προϊσταμένου της εν λόγω Διεύθυνσης 
μπορεί ν’ ανατίθενται και σε έκτακτο προσωπικό ειδικών 
θέσεων των περιπτώσεων του άρθρου 7 του Γ ενικού Κα¬ 
νονισμού Προσωπικού. 

Τα Τμήματα διαφημίσεων και Ελέγχου, τα Τμήματα 
Εσόδων Διαφημίσεων των Γ ενικών Δ/νσεων ΕΤ-1, ΕΤ-2 
και ΕΡΑ καθώς και η Υποδιεύθυνση Διαφημίσεων που 
προβλέπονται στο Οργανόγραμμα της Γενικής Δ/νσης 
Διοίκησης-Διαχέίρισης (άρθρο 11 καί 12 της Απόφ. 
Αναπλ. Υπουργού Προεδρίας Κυβ/σης 1873/Ζ2/139/ 

30.1.89 ΦΕΚ 85/Β/7.2.89) καταργούνται. 

Οι αρμοδιότητες των Τμημάτων Εσόδων Διαφημίσεων, 
όπως αναγράφονται στην παραπάνω απόφαση, περιέρχο¬ 
νται στο Τ μήμα λοιπών Εσόδων και Εισπράξεων της Υποδ/ 
νσης Εισπράξεων και Πληρωμών της Δ/νσης Οικονομικών 
Υπηρεσιών. Το Τ μήμα αυτό έχει επιπλέον και τις αρμοδιό¬ 
τητες της καθημερινής γνωστοποίησης στα τμήματα Δια¬ 
φημίσεων των υπολοίπων των λογαριασμών πελατών και 
της μέριμνας της κάλυψης των λογαριασμών πελατών- 

Απο το κείμενο που περιγράφει τις αρμοδιότητες του 
Τμήματος λοιπών Εσόδων και Εισπράξεων (ΦΕΚ 85/Β/ 

7.2.89 άρθρο 4 παρ. 2β) εξαλείφεται η φράση «πλήν των 
διαφημίσεων»! 

Ο χρόνος έναρξης λειτουργίας της νέας Διεύθυνσης 
(μετά την δημοσίευση στην Εφημερίδα της Κυβέρνησης 
της σχετικής εγκριτικής Υπουργικής Απόφασης) καθορί¬ 
ζεται με απόφαση του Προέδρου Δ.Σ. και Δ/ντος Συμβού¬ 
λου εφόσον προηγουμένως έχει πραγματοποιηθεί ή στε- 
λέχωση και τοποθέτηση με τελεσίδικες και αμετάκλητες 
αποφάσεις των αρμοδίων Υπηρεσιακών Συμβουλίων. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 5 Μαϊου 1993' 

Ό ΥΠΟΥΡΓΟΣ * ' 

ΑΝΔΡΕΑΣ ΑΝΔΡΙΑΝΟΠΟΥΛΟΣ 
. -— 

Αριθ. Φ.28738/7774/93 (2) 

Πολιτογράφηση αλλογενούς αλλοδαπού. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 28738/7774/28.4.1993 απόφαση του 
Υπουργού Εσωτερικών έγινε δεκτή η από 7.1.1993 αί¬ 
τηση πολιτογράφησης του αλλογενούς αλλοδαπού Πέ¬ 
τρου ΝΤΕΠΟΛΟ του Πολύκαρπου για την απόκτηση της 
Ελληνικής Ιθαγένειας. 

Αθήνα, 28 Απριλίου 1993 

Με εντολή Υπουργού 
Ο Γεν. Γραμματέας 
ΝΙΚ. ΤΣΙΤΟΥΡΗΣ 
; - 

Αριθ. Φ.4560/6331/93 (3) 

Πολιτογράφηση αλλογενούς αλλοδαπού. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 4560/6331/93/30.4.1993 απόφαση του 
Υπουργού Εσωτερικών έγινε δεκτή η από 22.3.1993 αί¬ 
τηση πολιτογράφησης του αλλογενούς αλλοδαπού ΓΙΑΣ- 
ΣΙΝ Νιζάρ - Δημητρίου του Αμπντούλ - Χαλίμ για την από¬ 
κτηση της Ελληνικής Ιθαγένειας. 

Αθήνα, 30 Απριλίου 1993 

Με εντολή Υπουργού 
Ο Γεν. Γραμματέας 
ΝΙΚ. ΤΣΙΤΟΥΡΗΣ 

— - ♦- - 

Αριθ. 27522/2544/93 (4) 

Πολιτογράφηση ομργενών αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 27522/2544/93/30.4.1993 απόφαση του 
Υπουργού Εσωτερικών, έγινε δεκτή η από 5.10.1990 αί¬ 
τηση πολιτογράφησης του ομογενούς αλλοδαπού ΟΥ- 
ΖΟΥΝΟΓΛΟΥ Στέλιου του Σάββα για την απόκτηση της 
Ελληνικής Ιθαγένειας. 

Με τη Φ. 9528/1224/93 όμοια με την ίδια παραπάνω 
χρονολογία, έγινε δεκτή η από 27.6.1991 αίτηση πολιτο¬ 
γράφησης του ομογενούς αλλοδαπού ΧΡΙΣΤΟΔΟΥΛΟΥ 
Ανδρέα του Χριστοδούλου για την απόκτηση της Ελληνι¬ 
κής Ιθαγένειας. 

Με τη Φ. 16573/1929/93 όμοια με την ίδια παραπάνω 
χρονολογία, έγινε δεκτή η από 14.11.1991 αίτηση πολιτο¬ 
γράφησης του ομογενούς αλλοδαπού ΧΡΙΣΤΟΔΟΥΛΟΥ 
Ανδρέα του Χριστόδουλου για την απόκτηση της Ελληνι¬ 
κής Ιθαγένειας. 

Με τη Φ. 16905/1915/93 όμοια με την ίδια παραπάνω 
χρονολογία, έγινε δεκτή η από 21.11.1991 αίτηση πολιτο¬ 
γράφησης του ομογενούς αλλοδαπού ΝΙΚΟΛΑΟΥ Μιχαήλ 
του Νικολάου για την απόκτηση της Ελληνικής Ιθαγέ¬ 
νειας. 


Με τη Φ. 16502/3992/93 όμοια με την ίδια παραπάνω 
χρονολογία, έγινε δεκτή η από 13.11.1991 αίτηση πολιτο¬ 
γράφησης της ομογενούς αλλοδαπής ΜΗΝΑ ΜΑΡΓΑΡΙ- 
ΤΑΣ του Στυλιανού για την απόκτηση της Ελληνικής Ιθαγέ¬ 
νειας. " * 

Με τη Φ. 12645/5226/93 όμοια με την ίδια παραπάνω 
χρονολογία, έγινε δεκτή η από 21.6.1990 αίτηση πολιτο¬ 
γράφησης της ομογενούς αλλοδαπής ΠΑΣΧΑΛΙΔΟΥ Ευ¬ 
φροσύνης του Ιωάννου για την απόκτηση της Ελληνικής 
Ιθαγένειας. 

Με τη Φ. 6756/18597/92 όμοια με την ίδια παραπάνω 
χρονολογία, έγινε δεκτή η από 2.5.1991 αίτηση πολιτο¬ 
γράφησης της ομογενούς αλλοδαπής Ροδού ΜΕΝΟΙΚΟΥ, 
συζ. του Αντωνίου για την απόκτηση της Ελληνικής Ιθαγέ¬ 
νειας. 

Με τη Φ. 20548/1077/93 όμοια με την ίδια παραπάνω 
χρονολογία, έγιναν δεκτές οι από 18.1.93 αιτήσεις πολι¬ 
τογράφησης των ομογενών αλλοδαπών ΚΕΛΙΔΗ Χριστίνας 
και της αδελφής της Σνεζάνας του θεοδώρου για την από¬ 
κτηση της Ελληνικής Ιθαγένειας: 1 ” 

Με τη Φ. 17387/20089/93 όμοια με την ίδια παραπάνω 
χρονολογία, έγινε δεκτή η από 18.12.1990 αίτηση πολιτο¬ 
γράφησης της ομογενούς αλλοδαπής ΜΙΧΑΗΛ Τζένης του 
Νικολάου, για την απόκτηση της Ελληνικής Ιθαγένειας. 

Με τη Φ. 8987/18207/92 όμοια με την ίδια παραπάνω 
χρονολογία, έγινε δεκτή η από 29.5.1991 αίτηση πολιτο¬ 
γράφησης της ομογενούς αλλοδαπής ΘΕΟΔΟΣΙΟΥ Σταυ¬ 
ρούλας του Παναγιώτη, για την απόκτηση της Ελληνικής 
Ιθαγένειας. ..." 

Με τη Φ. 3119/14698/92 όμοια με την ίδια παραπάνω 
χρονολογία, έγινε δεκτή η από 22.2.1991 αίτηση πολιτο¬ 
γράφησης της ομογενούς αλλοδαπής Ναταλίας ΠΕΡΚΙΝΣ 
του Δημητρίου. \ 

Με τη Φ. 4926/21455/92 όμοια με την ίδια παραπάνω 
χρονολογία! έγινε δεκτή η από 26.3.1991 αίτηση πολιτο¬ 
γράφησης του ομογενούςαλλοδαπού Χριστόδουλου ΧΡΙ¬ 
ΣΤΟΔΟΥΛΟΥ του Γεωργίού, για την απόκτηση της Ελλη¬ 
νικής Ιθαγένειας. * 1 . 

Με τη Φ. 3401 /1542'8/92 όμοια με την ίδια παραπάνω 
χρονολογία, έγινε δεκτή η από 26.2.1991 αίτηση πολιτο¬ 
γράφησης της ομογενούς αλλοδαπής ΑΡΖΟΥΜΑΝΟ- 
ΓΛΟΥ Βρυσηίδας - Βασιλικής, συζ. του Κων/νου, για την 
απόκτηση της Ελληνικής Ιθαγένειας. ’ ~ . 

Με τη Φ. 9428/22464/92 όμοια με την Ιδια παραπάνω 
χρονολογία, έγινε δεκτή η από 24.6.1991 αίτηση πολιτο¬ 
γράφησης της ομογενούς αλλοδαπής ΑΘΑΝΑΣΙΑΔΟΥ 
Μυριάνθης του Γεωργίου για την απόκτηση της Ελληνικής 
Ιθαγένειας. 

Αθήνα, 30 Απριλίου 1993 

Με εντολή Υπουργού 
Ο Γεν. Γραμματέας 
ΝΙΚ. ΤΣΙΤΟΥΡΗΣ 

—— ♦ -- 

Αριθ. Φ. 15733/5121/93 (5) 

Πολιτογράφηση αλλογενών αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 15733/5121/93/22.4.1993 απόφαση του 
Υπουργού Εσωτερικών, έγινε δεκτή η από 22.10.1991 αί- 

τηση πολιτογράφησης του αλλογενούς αλλοδαπού ΑΤ- 
ΤΑΡ Μωχάμετ - ΝατζΙπ - Μιχαήλ του ΑμντουλχαλΙμ, για 
την απόκτηση της Ελληνικής Ιθαγένειας. 

Με τη Φ. 21857/18604/92 όμοια με την Ιδια παραπάνω 
χρονολογία, έγιναν δεκτές οι από 20.11.1990 αιτήσεις 
πολιτογράφησης των αλλογενών αλλοδαπών ΣΦΕΙΡ Λα- 
ουντι, χήρας του ΗλΙα και της κόρης της Ντούνια ΣΦΕΙΡ. 

Αθήνα, 22 Απριλίου 1993 

Με εντολή Υπουργού 
Ο Γεν. Γραμματέας 
ΝΙΚ. ΤΣΙΤΟΥΡΗΣ 

' - ♦ - 

Αριθ. Φ. 20410/22032/92 κ.ά. (6) 

- ; -- | 

Πολιτογράφηση αλλογενών αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 20410/22032/92/30.4; 1993 απόφαση του 
Υπουργού Εσωτερικών έγινε δεκτή η από 15.4.1988 αί¬ 
τηση πολιτογράφησης του αλλογενούς αλλοδαπού ΓΑΛΙ ? 
ΦΑΙΕΖ του ΧΑΝΑ για την απόκτηση της Ελληνικής Ιθαγέ¬ 
νειας. - 

Με τη Φ. 23712/4393/93 όμοια με τήν Ιδια παραπάνω 
χρονολογία έγινε δεκτή η από. 5.5.1989 αίτηση πολιτο¬ 
γράφησης της αλλογενούς αλλοδαπής ΤΖΩΡΤΖΗ Ντορί- 
νας συζ. Φωτίου για την απόκτηση της Ελληνικής Ιθαγέ¬ 
νειας. ?- ·/.. -.%-■■■ 

Μέ τη Φ. 17686/24139/92 όμοια με την Ιδια παραπάνω 
χρονολογία έγινε δεκτή η από 28.2.1992 αίτηση πολιτο¬ 
γράφησης του αλλογενούς αλλοδαπού ΘΑΜΠΙΤ Ναμπίλ - 
Βασιλείου του ΜάχντΙ για την απόκτηση της Ελληνικής 
Ιθαγένειας. 

Με τη Φ. 8573/20391 /92 όμοια με την ίδια παραπάνω 
χρονολογία έγινε δεκτή η από 13.3.1991 αίτηση πολιτο¬ 
γράφησης τηςαλλογενούς αλλοδαπής Σουζάννε - Χέτβικ 
ΣΟΫΜΠΟΥΡΟΥ, συζ. Νικολάου για την απόκτηση της Ελ¬ 
ληνικής Ιθαγένειας. 

Με τη Φ; 2053/18879/92 όμοια με την Ιδια παραπάνω 
χρονολογία έγινε δεκτή η από 5,2.1991 αίτηση πολιτο¬ 
γράφησης της αλλογενούς αλλοδαπής Υγιόν ΛΙΜ του 
Ντου - Χε για την απόκτηση της Ελληνικής Ιθαγένειας. 

Με τη Φ. 20854/23966/92 όμοια με την Ιδια παραπάνω 
χρονολογία έγινε δεκτή η από 1.3.1989 αίτηση πολιτο- 
γράφήσης της αλλογενούς αλλοδαπής ΧΑΚΜΠΕΡΔΙΕΒΑ 
ΜΑΚΣΟΥΝΤΑ του ΑΜΙΝ για την απόκτηση της Ελληνικής 
Ιθαγένειας. 

»*- ' , ν' 

* . Αθήνα, 30 Απριλίου. 1993 "·. 

Με εντολή Υπουργού 
• Ο Γενικός Γραμματέας 
ΝΙΚ. ΤΣΙΤΟΥΡΗΣ 


Αριθ. 9823/Β 838 , * .. (7) 

Τροποποίηση της απόφασης αριθ. 24587/Β 2506/ 

23.12.92 περί ανάθεσης στη Γ.Γ. ΕΣΥΕ έρευνας - πι¬ 
λότου επί των προμηθειών του Δημοσίου Τομέα από 

μεταποιητικές επιχειρήσεις. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 224/86 «περί συστάσεως Γ.Γ. ΕΣΥΕ» και 532/91 
«περί οργανισμού της Γ.Γ. ΕΣΥΕ». 

β. Του Ν. 1558/85 «περί κυβερνήσεως και κυβερνητι¬ 
κών οργάνων», καθώς και του συμπληρωματικού Ν. 
2081/92. 

γ. Του άρθρου 35 του Ν. 992/79 «περί οργανώσεως των 
διοικητικών υπηρεσιών διά την εφαρμογήν της Συνθήκης 
Προσχωρήσεως της Ελλάδος εις τας Ευρωπαϊκός Κοινό-, 
τητας και ρύθμίσέως συναφών θεσμικών και οργανωτικών 
θεμάτων». 

2. Την απόφαση Υ 1935/13.12.92 «περί καθορισμού 
αρμοδιοτήτων των Υφυπουργών Εθνικής Οικονομίας». 

3. Την απόφαση 4785/Β 574/2.3.92 του Υφυπουργού 
Εθνικής Οικονομίας «περί ανάθεσης στη Γ.Γ. ΕΣΥΕ της 
διενέργειας καθ’ έκαστον έτος ερευνών και μελετών στον 
τομέα εξόρυξης, μεταποίησης και κατασκευών». 

4. Το συμβόλαιο αριθ. 2562006 μεταξύ της Γ.Γ. ΕΣΥΕ 
και της ΕΙΙΒ05ΤΑΤ που αφορά στη διενέργεια της έρευ¬ 
νας. 

5. Την απόφασή μας αριθ. 24587/Β 2506/23.12.92 με 
θέμα «Ανάθεση στη Γ.Γ. ΕΣΥΕ έρευνας - πιλότου επί των 
προμηθειών του Δημοσίου Τομέα από μεταποιητικές επι¬ 
χειρήσεις». 

6. Το Υπηρεσιακό Σημείωμα αριθ, 157/22.4.93 της Δ/ 
νσης Βιομηχανίας και Εξωτερικού Εμπορίου της Γ.Γ. 
ΕΣΥΕ, αποφασίζουμε: 

α. Τροποποιούμε την απόφασή μας αριθ. 24587/Β 
2506/23.12.92 ως προς τις παραγράφους 3 και 5 και αντι¬ 
καθιστούμε αυτές ως ακολούθως: 

«3. Η εν λόγω έρευνα θα διεξαχθεΐ κατά το χρονικό διά¬ 
στημα από 1 ης Μαΐου 1993 έως 30 Απριλίου 1994». 

«5. Η προκαλούμενη από τις διατάξεις της απόφασης 
αυτής δαπάνη σε βάρος του κρατικού προϋπολογισμού 
της Γ.Γ. ΕΣΥΕ (ειδ. φορέας 13-150 και στον ΚΑΕ 5354) 
δεν θα υπερβεΙ το ποσό των 12.000.000 δρχ. για τα οικο¬ 
νομικά έτη 1993 και 1994» και συγκεκριμένα θα ανέλθει 
στο ποσό των 8.000.000 δρχ. για το τρέχον οικονομικό 
έτος και στο ποσό των 4.000.000 δρχ. για το 1994. 

β. Κατά τα λοιπά ισχύει η απόφασή μας αριθ. 24587/Β 
2506/23.12.92 ως έχει. 

γ. Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 30 Απριλίου 1993 

Ο ΥΦΥΠΟΥΡΓΟΣ 

Κ ΔΟΥΣΗΣ 

Αριθ. 2231.1/4/93 (8) 

Συγκρότηση Πειθαρχικών Συμβουλίων Ε.Ν. για το χρονικό 
διάστημα από 1.5.1993 μέχρι 31.12.1993. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη:- 

1. Το άρθρο 11 παρ. (γ) του ΙΪ.Δ. 259/88 «Περί οργανι¬ 
σμού ΥΕΝ» (ΦΕΚ 117/3.6.88). 

2. Το Π.Δ. 861/79 «Περί Πειθαρχικών Συμβουλίων Ε.Ν. 
και της ενώπιον αυτών διαδικασίας» (ΦΕΚ 246 Α/ 
1.11.79). 

3. Το Π.Δ. 580/10.12.84 «Περί τροποποιήσεως του 
εδαφίου ιιι της παρ. (α) του άρθρου I του Ν.Δ. 861 /79» 
(ΦΕΚ 206 Α/1984). 

4. Το Π.Δ. 579/89 «Περί τροποποιήσεως του Π.Δ. 861 / 
79» (ΦΕΚ 246 Α/20.12.89). 

5. Το αριθμ. 171650 Ζ/11/92 Σήμα Γ.Ε.Ν. , 

6. Το αριθμ. Φ.400/137142/3.11.92 έγγραφο ΓΕΕΘΑ/ 
Δ.Δ.Ν. 

7. Το αριθμ. 133/12.11.92 έγγραφο Π.Ε.Π.Ε;Ν. 

8. Το αριθμ. 1178/φ.5/1.12.92 έγγραφο Π.Ε.Μ.Ε.Ν. 

9. Το αριθμ. 238/20.11.92 έγγραφο Π.Ε.Ρ.Ρ.Α.Ε.Ν. 

10. Την αριθμ. 2231.1/2/93/10.3.93 απόφασή μας, 
αποφασίζουμε: 

Συγκροτούμε τα νέα Πειθαρχικά Συμβούλια Εμπορικού . 
Ναυτικού για το χρονικό διάστημα από 1.5.1993 μέχρι. 
31.12.1993 ως κατωτέρω: 

1. ΠΡΩΤΟΒΑΘΜΙΟ ΠΕΙΘΑΡΧΙΚΟ ΣΥΜΒΟΥΛΙΟ ΕΜΠΟ- 
' ΡΙΚΟΥ ΝΑΥΤΙΚΟΥ 

Α’ ΣΥΝΘΕΣΗ 
ΤΑΚΤΙΚΑ ΜΕΛΗ 

α) Πλοίαρχος Λ.Σ. ΚΑΝΑΚΗΣ Γεώργιος, Πρόεδρος 
β) Πλωτάρχης ΠΝ ΒΟΥΤΣΑΡΑΣ Ν. 
γ) Βοηθός Δικαστικός Σύμβουλος Α' (Λγος) ΕΥΣΤΡΑ¬ 
ΤΙΟΥ Στυλιανός 

δ) Πλοίαρχος Ε.Ν. ΒΕΛΙΣΣΑΡΑΤΟΣ Γεώργιος 
ε) Μηχ/κός Ε.Ν. ΚΟΥΤΣΟΥΚΟΣ Δημήτριος 
στ) Ραδ/τής Ε.Ν. ΚΑΣΙΜΗΣ Βασίλειος 
ζ) Γραμματέας Υποπ/ρχος ΛΣ (ΕΥ) ΒΟΝΤΑΣ Νικό¬ 
λαος 

ΑΝΑΠΛΗΡΩΜΑΤΙΚΑ ΜΕΛΗ 
α) Πλοίαρχος Λ.Σ. ΠΑΠΑΣΤΕΡΓΙΟΥ Στέργιος, Πρόε¬ 
δρος · _ 

β) Πλωτάρχης ΠΝ ΚΑΤΣΑΡΟΣ X. 
γ) Βοηθός Δικαστικός Σύμβουλος Α' (Λγος) ΟΙΚΟΝΟ¬ 
ΜΟΥ Αργύριος 

δ) Πλοίαρχος Ε.Ν. ΑΛΕΞΑΝΔΡΟΠΟΥΛΟΣ Κων/νος - 
ΔΑΝΕΖΗΣ Εμμ. - ΓΚΙΚΑΣ Αθ. 

ε) Μηχ/κός ΕΝ ΒΑΖΙΓΙΑΡΤΖΙΚΗΣ Γεώργιος 
στ) Ραδ/τής ΕΝ ΜΕΛΑΓΩΝΙΤΗΣ Δημήτριος 
ζ) Γραμματέας Ανθ/ρχος ΛΣ ΘΥΜΗΣ Γέώργιος 

Β'ΣΥΝΘΕΣΗ 
ΤΑΚΤΙΚΑ ΜΕΛΗ 

α) Πλοίαρχος Λ.Σ. ΚΑΝΑΚΗΣ Γεώργιος, Πρόεδρος 
β) Πλωτάρχης ΠΝ ΚΑΛΑΦΑΤΗΣ Γ. 
γ) Βοηθός Δικαστικός Σύμβουλος Γ’. (Τχης) ΜΑΚΡΟ- 
ΠΟΥΛΟΣ Θεοφάνης 
δ) Πλοίαρχος ΕΝ ΓΡΥΠΑΙΟΣ Γ εώργιος 
ε) Μηχ/κός ΕΝ ΑΝΤΩΝΙΟΥ Νικόλαος 
στ) Ραδ/τής ΕΝ ΚΟΥΤΣΟΥΚΟΣ Γεώργιος 


ζ) Γραμματέας Ανθ/ρχος ΛΣ (ΕΥ) ΚΩΣΤΟΠΟΥΛΟΣ 
Αθανάσιος 

ΑΝΑΠΛΗΡΩΜΑΤΙΚΑ ΜΕΛΗ - 

α) Πλοίαρχος ΛΣ ΣΠΥΡΟΠΟΥΛΟΣ Βασίλειος, Πρόε¬ 
δρος 

β) Πλωτάρχης ΠΝ ΜΟΥΝΤΑΝΕΑΣ Π. 
γ) Βοηθός Δικαστικός Σύμβουλος Α’ (Λγος) ΚΟΝΙΔΑ- 
ΡΗΣ Κων/νος 

δ) Πλοίαρχος ΕΝ ΚΑΒΑΦΗΣ Ανδρέας - ΧΑΛΚΙΔΗΣ Γε¬ 
ώργιος - ΑΦΕΝΤΑΚΗΣ I. 

έ) Μηχ/κός ΕΝ ΑΝΔΡΕΑΔΗΣ Ευάγγελος - ΡΑΠΤΗΣ Ιω¬ 
άννης 

στ) Ραδ/τής ΕΝ ΚΟΝΤΟΣ Ιωάννης 
ζ) Γραμματέας Υποπ/ρχος ΛΣ ΚΑΡΥΣΤΙΝΟΣ Δημή- 
τριος 

2. ΔΕΥΤΕΡΟΒΑΘΜΙΟ ΠΕΙΘΑΡΧΙΚΟ ΣΥΜΒΟΥΛΙΟ 
ΕΜΠΟΡΙΚΟΥ ΝΑΥΤΙΚΟΥ 
ΤΑΚΤΙΚΑ ΜΕΛΗ 

α) Αρχ/ρχος ΛΣ ΧΑΤΖΗΝΙΚΟΛΗΣ Βασίλειος, Πρόε¬ 
δρος 

β) Αντ/ρχος ΠΝ ΠΑΝΟΥ X. 

γ) Δικαστικός Σύμβουλος Β' (Αντ/ρχης) ΚΑΝΤΙΔΕΝΟΣ 
Γεώργιος ■- ' 

δ) Πλοίαρχος ΕΝ ΝΤΟΥΝΗΣ Αναστάσιος 
ε) Μηχ/κός ΕΝ ΒΡΑΝΑΣ Γ εώργιος 
στ) Ραδ/τής ΕΝ ...ΒΑΝΙΔΗΣ Πρόδρομος 
ζ) Γ ραμματέας Υποπ/ρχος ΛΣ ΚΑΛΙΟΤΣΟΣ Μιχαήλ 

ΑΝΑΠΛΗΡΩΜΑΤΙΚΑ ΜΕΛΗ- 
α) Αρχ/ρχός ΛΣ ΚΑΛΟΫΔΗΣ Αντώνιος, Πρόεδρος 
β) Αντ/ρχος ΠΝ ΠΟΥΛΙΕΖΟΣ Δ. 
γ) Δικαστικός Σύμβουλος Β' (ΑΝΤ/ΧΗΣ) ΓΚΟΛΕΜΗΣ 
Μιχαήλ 

δ) Πλοίαρχος Ε.Ν. ΤΣΟΥΡΑΣ Ιωάννης - ΚΑΡΑΤΖΑΝΗΣ 
Νικ. - ΚΟΚΟΣΟΥΛΗΣ I. 
ε) Μηχ/κός Ε.Ν. ΒΟΡΡΕΑΣ Χαράλαμπος 
στ) Ραδ/τής Ε.Ν. ΚΟΤΖΑΠΑΝΑΓΙΩΤΗΣ Κων/νος και 
ΣΠΑΝΟΣ Ανδρέας 

ζ) Γραμματέας Υποπ/ρχος Λ.Σ. (Ε/Υ) ΛΑΓΙΟΣ Πέτρος 

3. Η αντικατάσταση των μελών του Συμβουλίου κατά τη 
διάρκεια της θητείας τωνείναι δυνατή μόνο λόγω απομά¬ 
κρυνσής τους από την περιοχή Αθηνών και Πειραιώς ή 
λόγω ασθένειας που εμποδίζει διαρκώς την συμμετοχή 
τους στο Συμβούλιο (παρ. 2 του άρθρου 4 του Π.Δ. 861 / 
79). 

4. Η αναπλήρωση των Προέδρων και των τακτικών με¬ 
λών από τους Αναπληρωτές Προέδρους και τα Αναπληρω¬ 
ματικά μέλη, επιτρέπεται μόνο όταν λόγω Υπηρεσιακού 
κωλύματος ή άλλης σοβαρής αιτίας δεν είναι δυνατή η 
συμμετοχή τους σε κάποια συνεδρίαση. Στην περίπτωση 
αυτή, τα μέλη που δεν δύναται να συμμετάσχουν στη συ¬ 
νεδρίαση πρέπει να ενημερώσουν έγκαιρα τον Πρόεδρο 
τα αναπληρωματικά μέλη που θα τους αντικαταστήσουν 
και τη Γραμματεία. Ωσαύτως ο κωλυόμενος Πρόεδρος 
πρέπει να ενημερώνει έγκαιρα τον αναπληρωματικό Πρό¬ 
εδρο και το Δ/ντή Ναυτικής Εργασίας ΥΕΝ. Επίσης στο 
Πρωτοβάθμιο Συμβούλιο είναι δυνατή η αναπλήρωση τα¬ 
κτικών και αναπληρωματικών μελών της Α' Σύνθεσης με 
τακτικά αναπληρωματικά μέλη της Β' Σύνθεσης και αντί¬ 
στροφα. 

5. Τα Πειθαρχικά Συμβούλια Ε:Ν. συνεδριάζουν στον 
Πειραιά στην οδό 2ας ΜΕΡΑΡΧΙΑΣ 18 στον 7ο όροφο σε 

χρόνο που θα καθορίσει η Υπηρεσία και που θα κοινοποιη¬ 
θεί έγκαιρα. 

6. Πάσα προηγούμενη Απόφαση καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 30 Απριλίου 1993 

Ο ΥΠΟΥΡΓΟΣ 

ΑΛ. ΠΑΠΑΔΟΓΓΟΝΑΣ 

Αριθ. Φ 22/472 · (9) 

Αύξηση του ποσού της βασικής μηνιαίας σύνταξης λόγω 

γήρατος και αναπηρίας των δικαιούχων, ασφαλισμένων 
. του ΤΣΑ και των κατωτάτων ορίων των συντάξεων του 

ιδίου Ταμείου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 «Ανα¬ 
μόρφωση της Κοινωνικής Ασφάλισης και άλλες διατάξεις» 
(ΦΕΚ 165 Α') και τις διατάξεις του άρθρου 33 παρ. 2 του 
Ν. 1902/90 (ΦΕΚ 138 Α ). 

2. Τις διατάξεις του άρθρου 30 παρ. 2 του Ν. 1027/80 
(ΦΕΚ 49Α) όπως ισχύουν μετά την αντικατάστασή τους 
με το άρθρο 7 του Ν. 1275/1982 (ΦΕΚ 100 Α') και μετά 
την προσθήκη του άρθρου 43 του Ν. 1469/84 (ΦΕΚ 
111 Α'), που αναφέρονται στην αναδρομικότητα των διοι¬ 
κητικών πράξεων αυξήσεων συντάξεων. 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα (ΦΕΚ 137 Α'), το Π.Δ. 437/85 «Καθο¬ 
ρισμός και ανακατανομή των αρμοδιοτήτων των Υπουρ¬ 
γείων» (ΦΕΚ 157 Α'), το Π.Δ. 374/92 «Διορισμός Υπουρ¬ 
γών και Υφυπουργών» (ΦΕΚ 197 Α') και το Π.Δ. 213/92 
«Οργανισμός της Γεν. Γραμματείας Κοινωνικών Ασφαλί¬ 
σεων του Υπουργείου Υγείας, Πρόνοιας και Κοινών. 
Ασφαλίσεων» (ΦΕΚ 102 Α'). 

4. Την 1881 /26.1.1993 απόφαση της Επιτροπής Τιμών 
και Εισοδημάτων. 

5. Την 282/4.3.1993 απόφαση του Δ.Σ. του ΤΣΑ, απο¬ 
φασίζουμε: 

1. Από 1.4.1993 το ποσό της βασικής μηνιαίας σύντα¬ 
ξης λόγω γήρατος ή αναπηρίας των δικαιούχων ασφαλι¬ 
σμένων του ΤΣΑ καθορίζεται σε δραχμές 44.550 που 
αντιστοιχεί σε 15 συντάξιμα έτη. 

2. Από 1.4.1993 τα κατώτατα όρια των συντάξεων του 
ΤΣΑ καθορίζονται στις 50.000 δραχμές το μήνα για τις συ¬ 
ντάξεις γήρατος και αναπηρίας και στις 40.000 δραχμές 
το μήνα για τις συντάξεις λόγω θανάτου. 

3. Για το τμήμα σύνταξης άνω του ακαθάριστου ποσού 
των 200.000 δραχμών δεν θα χορηγηθεί αύξηση. 

4. Από τις διατάξεις της απόφασης αυτής δεν προκαλεί- 
ται δαπόνη σε βάρος του Κρατικού Προϋπολογισμού (άρ¬ 
θρο 27 Ν. 2081/1992 ΦΕΚ 154Α ), αλλά σε βάρος του 
προϋπολογισμού του ΤΣΑ. 

5. Η δαπάνη αυτή θα καλυφθεί από τις πιστώσεις των 
Κ.Α. 0611-0618 και 0636 - 0637 και 0644 του Προϋπο¬ 
λογισμού 1993 του κλάδου Σύνταξης του ΤΣΑ συνολικού 
ύψους 2.530.000 δρχ. 


Η απόφαση αυτή να δημοσιευθεί στην Εφημερίδα της 
Κυβερνήσεως. » 

Αθήνα, 30 Απριλίου 1993 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
-♦-■ ■ 

Αριθ. 136/690 (10) 

Αύξηση μηνιαίου μερίσματος και εφάπαξ βοηθήματος του 
Ταμείου ΑσφαλΙσεως Συμβολαιογράφων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

Ί. Τις διατάξεις της πάρ. 2 του άρθρου 66 του Ν. 
2084/92 (Α' 165). 

2. Τις διατάξεις των άρθρων 23 παρ. 1 στοιχ. στ', 24 

παρ. 1 και 2 στοιχ. γ', 26 παρ. 1 και 27 παρ. 1 στοιχ. δ' του 
Ν. 1558/85 (Α'137). ■ · :·> 

3. Τις διατάξεις του άρθρου 27 του Ν. 2081 /92 (Α' 154). 

4. Το γεγονός ότι η δαπάνη που προκαλεί η απόφαση 
αυτή βαρύνει τον προϋπολογισμό του Ταμείου Ασφαλί¬ 
σεων Συμβολαιογράφων για την οποία έχει εγγραφεί πί¬ 
στωση ύψους δρχ. 910.000.000 με ΚΑΕ 0622 και δρχ. 
250.000.000 με ΚΑΕ 0631. 

5. Τις διατάξεις του άρθρου 7 του Ν. 1275/1982 (Α' 
100 ). 

6. Την 1881 /26.1.1993 απόφαση της Επιτροπής Τιμών 
και Εισοδημάτων. 

7. Την από 29.3.1993 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α. 

8. Την γνώμη του Δ.Σ. του Ταμείου ΑσφαλΙσεως Συμβο¬ 
λαιογράφων που λήφθηκε κατά την 18.2.1993 συνε¬ 
δρίασή του, αποφασίζουμε: 

Αυξάνεται κατά ποσοστό 11%, το προβλεπόμενο από 
τις καταστατικές διατάξεις του Ταμείου ΑσφαλΙσεως Συμ¬ 
βολαιογράφων μηνιαίο μέρισμα από 1.1.1993 και εφάπαξ 
βοήθημα από 30.12.1992. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαΐου 1993 

• Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-- 

Αριθ. 1698 (11) 

Σύσταση συνδέσμου καθαριότητας των Κοινοτήτων 

Αμπελειών, Αξού, Αραβησσού, Μελισσίου, Μυλοτό¬ 
που, Π. Μυλοτόπου και ΠλαγιαρΙου Ν. Πέλλας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξεις των άρθρων 190,191,192 και 194 του 
Π.Δ. 323/89 (Δ.Κ.Κ.). 

2. Τις αριθμ. 66/1992, 69/1992, 68/1992, 53/1992, 
69/1992, 46/1992 και 23/1993 αποφάσεις των Κοινοτι¬ 
κών Συμβουλίων Αμπελειών, Αξού, Αραβησσού, Μελισ¬ 
σιού, Μυλοτόπου, Π. Μυλοτόπου και ΠλαγιαρΙου αντί¬ 
στοιχα, σχετικά με τη σύσταση συνδέσμου καθαριότητας, 
αποφασίζουμε: 

1. Συνιστούμε σύνδεσμο καθαριότητας των Κοινοτήτων 

Αμπελειών, Αξού, Αραβησσού, ΜελισσΙου, Μυλοτόπου, Π. 
Μυλοτόπου και ΠλαγιαρΙου. 

2. Σκοπός του Συνδέσμου είναι: α) Η δημιουργία Κοινών 
συνεργείων Περισυλλογής, διαχείρισης απορριμμάτων και 
η οργάνωση σκουπιδότοπου, β) Η προμήθεια απορριμμα¬ 
τοφόρου και εκσκαφέα. 

3. Η χρονική διάρκεια του συνδέσμου ορίζεται επ' αόρι¬ 
στο. 

4. Έδρα του συνδέσμου ορίζεται η Κοινότητα Αξού. 

5. Πόροι του συνδέσμου είναι: 

α) Εισφορά των παραπάνω Κοινοτήτων, η οποία θα είναι 
ανάλογη με τον πληθυσμό τους και που θα καθορίζεται με 
απόφαση του Διοικητικού Συμβουλίου του συνδέσμου. 

β) Δωρεές, επιχορηγήσεις και εισφορές από το Δημόσιο 
ή άλλα φυσικά ή νομικά πρόσωπα ή οργανισμούς, δωρεές 
ομογενών κ.λπ. 

γ) Πρόσοδοι από τους φόρους, τέλη, δικαιώματα που 
επιβάλλονται υπέρ του συνδέσμου που απαρτίζεται από 
τις προαναφερθείσες Κοινότητες. 

δ) Επιχορήγηση από τους φορείς του Δημοσίου Τομέα 


(άρθρο 1 παρ. 6 Ν. 1256/82) για την εκτέλεση έργων, για 
την κάλυψη διαφόρων δαπανών και την πληρωμή των απο¬ 
δοχών του προσωπικού του συνδέσμου. 

... 6. Η επωνυμία του συνδέσμου είναι «Σύνδεσμος καθα¬ 
ριότητας επτά - Κ». - ' 

7.0 σύνδεσμος διοικείται από το Διοικητικό Συμβούλιο, 
την εκτελεστική επιτροπή και τον Πρόεδρό του (άρθρο 
191 του Π.Δ. 323/89). 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού των συμμετεχόντων 
στο σύνδεσμο Κοινοτήτων Αμπελειών, Αξού, Αραβησ¬ 
σού, Μελισσιού, Μυλοτόπου, Π. Μυλοτόπου και Πλαγια- 
ρίου, το ύφος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 27 Απριλίου 1993 

Ο Νομάρχης κ.α:α. 

ΕΛΕΥΘ. ΛΑΣΚΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση . : 

ΚαποδιστρΙου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΕ.ΕΧ 

ΡΑΧ 

22.3211 ΥΡΕΤΘΗ 
5234312 

λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

*Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8.σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 


Δρχ. 

750 

β) » 

» 

» 

Β 

» 

30.000 


» 

1.500 

γ) » 

» 

» 

Γ 

» 

10.000 


» 

500 

δ) » 

» . 

» 

Δ' 

» 

30.000 


» 

1.500 

ε) » 

» 

» 

Αναπτυξιακών Πράξεων 

» 

20.000 


» 

1.000 

στ) » 

» 

» 

Ν.Π.Δ.Δ. 

» 

10.000 


» 

500 

ζ) » 

» 

» 

ΠΑΡΑΡΤΗΜΑ 

» 

5.000 

« 

» 

250 

η) » 

» 

» 

Δελτ. Εμπ.& Βιομ. Ιδ. 

» 

10.000 


» 

500 

θ) » 

» 

» 

Αν'. Ειδικού Δικαστηρίου 

» 

3.000 


» 

150 

ι) » 

» 

» 

Α.Ε. & Ε.Π.Ε. 

» 

200.000 


» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























